Návrh legislatívneho zámeru riešenia

V y h l á š k y
Ministerstva životného prostredia Slovenskej republiky

ktorou sa ustanoví osobitný kvalifikačný predpoklad zamestnancov obcí, ktorí zabezpečujú činnosti stavebných úradov.

Vyhláška bude vypracovaná na základe zmocnenia § 117 ods. 3 zákona č. 50/1976 Zb. o územnom pláne a stavebnom poriadku (stavebný zákon) v znení neskorších predpisov a v súlade s § 2 ods. (3) písm. b), ods. 6) a ods. 7) zákona č. 313/2001 Z. z. o verejne službe v znení neskorších predpisov. Upraví postup na získanie oprávnenia zamestnancov obcí zabezpečovať činnosť stavebných úradov.
Stanoví:
1.	Okruh zamestnancov, na ktorých sa bude vyhláška vzťahovať.
2.	Definíciu osobitného kvalifikačného predpokladu.
3.	Lehotu na splnenie osobitného kvalifikačného predpokladu.
4.	Obsah a rozsah odborného vzdelávania a skúšky.
5.	Organizačno - technické, finančné, administratívne a inštitucionálne zabezpečenie vzdelávania a skúšky vrátane osvedčenia.
6.	Možnosť priznania osobitného kvalifikačného predpokladu získaného podľa doterajších predpisov.

Rámcový obsah a rozsah odborného vzdelávania a skúšky
Predmetom odborného vzdelávania a kvalifikačnej skúšky zamestnancov stavebných úradov v adaptačnom prípravnom vzdelávaní sú vedomosti najmä:

a)	o  organizácii a kompetenciách miestnej štátnej správy a územnej samosprávy,
b)	o územnom a správnom členení Slovenskej republiky,
c)	o organizácii a základných kompetenciách vlády Slovenskej republiky a ústredných orgánov štátnej správy,
d)	o obsahu Ústavy Slovenskej republiky,
e)	zo zákona o posudzovaní vplyvov na životné prostredie,
f)	zo zákona o sťažnostiach,
g)	zo zákona o slobodnom prístupe k informáciám a o zmene a doplnení niektorých zákonov,
h)	z právnych predpisov a odborných poznatkov o územnom plánovaní, stavebnom poriadku a súvisiacich všeobecne záväzných právnych predpisov a technických noriem,
i)	z predpisov upravujúcich kontrolu v štátnej správe vrátane jej metodiky,
j)	z praktických aplikačných úradných postupov v správnom konaní podľa stavebného zákona,
k)	 z praktických aplikačných úradných postupov v správnom konaní podľa  vybraných častí súvisiacich právnych predpisov.